als_Latn dik_Latn sag_Latn
Musa Hoti (Gjeneral i revolverit)
Mevludin Sulejmani
Musa Hoti u lind në Mitrovicë me 11 korrik 1946 në një familje të njohur patriotike. Që në fëmijëri, i edukuar me frymë dhe ndjenjë kombëtare nga babai, Daut Hoti, -ish luftëtarë i brigadës së Shaban Polluzhës dhe më vonë i burgosur politikë, si dhe nga gjyshja Nurije, mbesë e Shaban Polluzhës. Musa Hoti i rritur dhe i edukuar në një vatër patriotike me ndjenjën e atdhe- dashurisë qysh në fëmijëri iu përkushtua leximit të literaturës asokohe të ndaluar, ku flitej për historinë e luftës shumë shekullore të Shqipërisë e të shqiptarëve për mbrojtjen e trojeve etnike, të lirisë dhe të drejtave kombëtare. Musa Hoti kishte një karakteristikë të veçant tek njerëzit të cilët janë misionarë të shquar për veprimtari e vepra madhore. Atij i ishin rrënjosur në vetëdije tregimet e babait për metodat, mynxyret dhe torturat që politika shoviniste rankoviçiane i kishte bërë jo vetëm atij, jo vetëm bashkëluftëtarëve të Shaban Polluzhës, por mbarë popullit shqiptarë.
Mbas shkollimit e studimeve, Musa Hoti për një kohë punoi në arsim, mësues në shkollën “RILINDJA” në fshatin Dritan të Drenasit, ku iu përkushtua edhe edukimit të nxënësve me ide e frymë atdhetare. Por krahas mësimdhënies merrej edhe me veprimtari politike e atdhetare. Që herët Musa Hoti që në demostratat e vitit 1968 shquhet për tiparet e një lideri politikë i nivelit shumë të lartë. Prandaj në Drenas qeveria e asaj kohe e kualifikoi atë si person të papërshtatshëm politikisht. I transferuar në shkollën “MIGJENI” në Obiliq, pas një viti punë, për qëndresë e vendosmëri atdhetare, e larguan përfundimisht nga arsimi dhe nga puna. Prej asaj kohe filloi përndjekja, prandaj u arratis nga Kosova. Edhe në Bruksel, si emigrant politikë, vijoi veprimtarinë, duke u organizuar në Lëvizjen Kombëtare për Republikën e Kosovës, ku u konsolidua, u njoh dhe u pranua si një lider politikë në diasporën shqiptare. Musa Hoti iu përkushtua çlirimit të Kosovës nga pushtuesit sllavo-komunist serb dhe sherbëtorëve të tyre edhe me veprimtari të gjërë e të parreshtur gazetareske, duke organizuar e drejtuar për shumë kohë edhe një radiostacion në gjuhën shqipe. Por ai u bë i njohur, i shquar e respektuar nga bashkëatdhetarët me veprën e tij, kur në zemrën e Brukselit, më 4 gusht 1981, në rrethanat e vetëmbrojtjes qëlloi kundër të të dërguarve të UDB-së famkeqe, duke vrarë njërin prej tyre, i veshur me rrobat e diplomatit dhe plagosi dy të tjerë. Krismat e pushkës së Musa Hotit në Bruksel u dëgjuan edhe në Beograd, bënë jehonë të madhe në diasporën shqiptare në Europë, që e krahasuan me krismat e pushkës të Avni Rrustemit kundër Esat Pashës në Paris. UDB-ja me të dërguarit e Beogradit dhe spiunët e saj e ndoq këmba-këmbës Musain derisa më 16 janar 2004 e vranë në Bruksel, duke përjetësuar si një hero i kauzës kombëtare. Musa Hoti u varros me nderime të posaçme e ceremoni shtetërore në varrezat e dëshmorëve të Prishtinës.
als_Latn fur_Latn als_Latn als_Latn